text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Amos 9:1-15
9 Nakitak ni Jehova a nagsaad iti ngatuen ti altar,+ ket kinunana: “Kabilem ti pannakaulo ti adigi, tapno agyugayog dagiti arsadanan. Ket gessatem ida iti ulo, isuda amin.+ Ket ti maudi a pasetda patayekto iti mismo a kampilan. Awan ti pumanaw kadakuada nga agballiginto iti panagtalawna, ket awan ti tumalaw kadakuada a makaaramidto iti panaglibasna.+2 No kumalida agingga iti Sheol, manipud sadiay alaento ida ti bukodko nga ima;+ ket no umulida iti langlangit, manipud sadiay ipababakto ida.+3 Ket no aglemmengda iti tapaw ti Carmelo, manipud sadiay siaannad nga agbirokakto ket siguraduek nga alaen ida.+ Ket no aglingedda manipud sanguanan dagiti matak iti lansad ti baybay,+ sadiay bilinekto ti serpiente, ket kagatennanto ida.4 Ket no mapanda iti pannakakautibo iti sanguanan dagiti kabusorda, manipud sadiay bilinekto ti kampilan, ket patayennanto ida;+ ket iturongkonto kadakuada dagiti matak maipaay iti pagdaksan, ket saan a maipaay iti pagimbagan.+5 Ket ti Soberano nga Apo, ni Jehova ti buybuyot, isu Daydiay mangsagsagid iti daga, iti kasta malunag;+ ket kasapulanto nga agleddaang dagiti amin nga agnanaed iti dayta;+ ket sigurado a sumang-atto a kas iti Nilo, ti intero dayta, ket lumned a kas iti Nilo ti Egipto.+6 “‘Daydiay a dagiti agdanna ibangbangonna iti langlangit,+ ken ti patakderna iti ngatuen ti daga nga imbangonna;+ daydiay mangaw-awag iti dandanum ti baybay,+ tapno ibuyatna ida iti rabaw ti daga+—Jehova ti naganna.’+7 “‘Saankayo kadi a kasla iti annak dagiti Cusita kaniak, O annak ti Israel?’ kuna ni Jehova. ‘Saanko kadi nga inaon ti mismo nga Israel manipud daga ti Egipto,+ ken dagiti Filisteo+ manipud Creta, ken ti Siria manipud Kir?’+8 “‘Adtoy! Dagiti mata ti Soberano nga Apo Jehova addada iti managbasol a pagarian,+ ket sigurado a talipuposennanto dayta iti rabaw ti daga.+ Nupay kasta, saankonto a naan-anay a talipuposen ti balay ni Jacob,’+ kuna ni Jehova.9 ‘Ta, adtoy! agbilinak, ket wegwegekto ti balay ti Israel iti tengnga dagiti amin a nasion,+ kas iti panangwegweg ti maysa iti yakayakan, tapno awan bagging nga agtinnag iti daga.10 Babaen ti kampilan mataydanto—amin dagiti managbasol iti ilik,+ dagidiay agkunkuna: “Ti didigra saanto nga umasideg wenno dumanon agingga kadakami.”’+11 “‘Iti dayta nga aldaw ibangonkonto+ ti narba nga abong-abong+ ni David,+ ket sigurado a tarimaanekto dagiti giwangda. Ket patakderekto dagiti rebbana, ket sigurado nga ibangonkonto kas kadagidi aldaw iti nabayagen a tiempo,+12 tapno tagikuaenda koma ti nabati iti Edom,+ ken ti amin a nasnasion a nakayawagan ti naganko,’+ kuna ni Jehova, a mangar-aramid iti daytoy.13 “‘Adtoy! Adda um-umayen nga al-aldaw,’ kuna ni Jehova, ‘ket ti agar-arado pudno a makamakamnanto ti agan-ani,+ ket ti agibadbaddek kadagiti ubas, ti agaw-awit iti bin-i;+ ket dagiti bantay mangitaredteddanto iti nasam-it nga arak,+ ket dagiti mismo a turod malunagdanto amin.+14 Ket ummongekto nga isubli dagidiay kautibo iti ilik nga Israel,+ ket pudno a bangonendanto dagiti langalang a siudad ket pagnaedanda ida,+ ket agmulada kadagiti kaubasan ket inumenda dagiti arakda, ket agaramidda kadagiti minuyongan ket kanenda dagiti bungada.’+15 “‘Ket sigurado nga imulakto ida iti rabaw ti dagada, ket saandanton a maparut iti dagada nga intedko kadakuada,’+ kinuna ni Jehova a Diosmo.”


c: text/html

text:
Surat ti Bagi a Manarawidwid
Patgenmi a Kakabsat:
“Kankanayon nga agyamankami iti Dios no dakamatenmi ti maipapan kadakayo amin kadagiti kararagmi, ta di agressat a laglagipenmi ti matalek nga aramidyo ken ti naayat a panagbannogyo ken ti panagibturyo gapu iti namnamayo ken Apotayo a Jesu-Kristo iti sanguanan ti Dios ken Amatayo.” (1 Tes. 1:2, 3) Anian a nagpintas dagita a sasao a mangiladawan iti riknami kadakayo! Agyamyamankami ken Jehova gapu kadakayo ken kadagiti nagsayaat a maar-aramidanyo. Apay?
Iti napalabas a tawen, nagagetkayo a nangibanag kadagiti ‘matalek nga aramid’ ken ‘naayat a panagbannog’ mainaig kadagiti aktibidad ti Pagarian. Adu kadakayo ti nangpalawa iti ministeriona. Dadduma ket immakar tapno agserbi iti sabali a lugar, ken uray iti sabali a pagilian, nga addaan iti dakkel a panagkasapulan kadagiti ebanghelisador ti Pagarian. Dadduma ti nangpalawa iti ministerioda babaen ti panangasaba iti publiko. Adu ti natignay nga ag-auxiliary pioneer bayat ti panawen ti Memorial, bayat ti ibibisita ti manangaywan iti sirkito, wenno bayat ti espesial a kampania idi Agosto 2014. Nupay agduduma ti kasasaadyo, makitami nga amin-kararua ti panagtrabahoyo para ken Jehova, ket komendarandakayo. (Col. 3:23, 24) Pudno a maysa daytoy a rason nga agyamankami ken Jehova gapu iti “matalek nga aramidyo!”
Ap-apresiarenmi met unay ti “naayat a panagbannogyo” iti panagibangon kadagiti nadumaduma a teokratiko a pasilidad iti intero a lubong. Naganat ti panagkasapulantayo kadagita a pasilidad gapu ta agtultuloy nga umad-adu ti bilang dagiti agdaydayaw ken Jehova. (Isa. 60:22) Panunotenyo laengen, ti kangatuan a bilang dagiti agibumbunannag iti napalabas a tawen ket 8,201,545, ken ti promedio a bilang ti panangyadal iti Biblia iti kada bulan ket 9,499,933. Kas resulta dayta nga iyaadu, adu a sanga nga opisina ti kasapulan a mapalawa wenno mapasayaat. Siempre, kayatna met a sawen a kasapulantayo ti ad-adu pay a Kingdom Hall! Kasta met, iti adu a paset ti daga, kasapulantayo dagiti remote translation office tapno makapagnaed ken makapagtrabaho dagiti agipatpatarus iti lugar a pakaus-usaran ti lengguaheda.
Ngarud, isaludsodtayo iti bagitayo, ‘Kasano a masuportarak ti pannakaibangon dagitoy a pasilidad?’ Dadduma kadatayo ti mabalin nga agboluntario iti trabaho a panagibangon. Ngem adda man paglaingantayo iti panagibangon wenno awan, pribilehiotayo amin ti mangipaay kadagiti napapateg a bambanagtayo kadagitoy kasapulan a proyekto. (Prov. 3:9, 10) Idi maibangbangon ti tabernakulo, natignay unay dagiti Israelita a mangted, nga uray la masapul a maipakaammo nga isardengdan ti agited. (Ex. 36:5-7) Awan duadua a matignay ti pusotayo ken magutugottayo gapu kadagita a pagarigan iti Kasuratan. Ti “naayat a panagbannogyo” kadagitoy a napateg a benneg ti sagrado a panagserbi ket maysa pay a rason nga agyamankami ken Jehova!
Addaantayo iti naisangsangayan a rason nga agrag-o bayat a makitkitatayo ti kinasungdo ken panagibtur dagiti kakabsattayo. Maysa a pagarigan ket dagiti ipatpategtayo a kakabsat idiay South Korea. Manipud 1950, naibalbalud dagiti agtutubo a kakabsat a lallaki iti dayta a pagilian iti nagduduma a kapaut gapu ta kayatda a taginayonen ti neutral a takderda kas Kristiano. Adun a henerasion dagiti kakabsattayo ti nagibtur kadagitoy a pannakatrato ken saanda a simmuko. Mapabpabileg ti pammatitayo gapu iti panagibturda!
Idiay Eritrea, tallo a kakabsattayo ti nasuroken a 20 a tawen a nakabalud. Dadduma ti naibalud iti ab-ababa a tiempo a pakairamanan dagiti kakabsat a babbai ken dagiti annakda. Adu a panangikagumaan ti naaramid tapno mawayawayaanda, ngem awan pay ti nagballigi. Nupay kasta, saan a nagkompromiso dagiti kakabsattayo, no di ket sinalimetmetanda ti kinatarnawda iti laksid dagiti nakarigrigat a kasasaad. Saantayo koma a liplipatan nga iraman iti kararagtayo dagitoy a matalek a kakabsattayo.—Roma 1:8, 9.
Siempre, kaaduan kadakayo ti saan a naibalud gapu iti pammatiyo. Ngem adu ti agib-ibtur gapu iti panaglakay ken panagbaket, nakaro a sakit, ibubusor dagiti kakabagian wenno di manamati nga asawa, ken uray dagiti personal a pakarigatan a mabalin a dakayo laeng ti makaammo. Nupay kasta, itultuloyyo latta ti agserbi a matalek ken Jehova! (Sant. 1:12) Komendarandakayo. Ti kinamatalek ken panagibturyo ket sabali pay a rason nga agyamankami ken Jehova.
Wen, ti matalek nga aramidyo, ti naayat a panagbannogyo, ken ti panagibturyo ket agkakaimbag a rason tapno ‘agyamankami ken Jehova, ta isu naimbag.’ (Sal. 106:1) Ay-ayatendakayo amin, ket ikarkararagmi ken Jehova a papigsaen, tulongan, ken bendisionannakayo tapno makapagserbikayo kenkuana iti agnanayon.
Dagiti kakabsatyo,
Bagi a Manarawidwid Dagiti Saksi ni Jehova

robotstxt: allowed

filter: keep


text:
Hulio 18
Ti Hulio 18 ti maika-199 nga aldaw ti tawen (maika-200 kadagiti bisiesto a tawen) iti kalendario a Gregoriano. Adda pay 166 nga al-aldaw ti nabati aginggana intono maungpot ti tawen.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
- 1918 – Nelson Mandela, Presidente ti Abagatan nga Aprika ken nagungunaan ti Premio Nobel iti Kappia (pimmusay 2013)
- 1980 – Kristen Bell, Amerikana nga aktres
Pimmusay[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Hulio 18 iti Wikimedia Commons


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Ezequiel 41:1-26
41 Ket impannak iti templo, ket rinukodna dagiti makin-igid nga adigi, innem a kasiko ti kaakabana ditoy ket innem a kasiko ti kaakabana sadiay, ti kaakaba ti makin-igid nga adigi.2 Ket ti kaakaba ti pagserkan sangapulo a kasiko, ket dagiti sikigan ti pagserkan lima a kasiko ditoy ken lima a kasiko sadiay. Ket rinukodna ti kaatiddogna, uppat a pulo a kasiko; ket ti kaakabana, duapulo a kasiko.3 Ket simrek iti uneg ket rinukodna ti makin-igid nga adigi ti pagserkan, dua a kasiko; ket ti pagserkan, innem a kasiko; ket ti kaakaba ti pagserkan pito a kasiko.4 Ket rinukodna ti kaatiddogna, duapulo a kasiko; ket ti kaakabana, duapulo a kasiko,+ iti sanguanan ti templo. Idin kinunana kaniak: “Daytoy ti Kasasantuan.”+5 Ket rinukodna ti diding ti balay, innem a kasiko. Ket ti kaakaba ti siled iti sidiran uppat a kasiko, iti aglikmut; dayta ket iti intero nga aglawlaw ti balay, iti aglikmut.+6 Ket dagiti siled iti sidiran ket siled iti sidiran iti ngatuen ti siled iti sidiran, tallo a kadsaaran, ken iti mamintallopulo; ket agpaunegda iti diding a paset ti balay, kayatna a sawen, dagiti siled iti sidiran iti intero nga aglikmut, tapno iti kasta maikapetda, ngem saanda a naikapet iti diding ti balay.+7 Ket adda ilalawa ken panagpusipos nga agpangato nga agpangato agingga kadagiti siled iti sidiran, ta ti agrikusrikus a pagnaan iti balay agpangato nga agpangato iti intero nga aglikmut ti balay.+ Gapuna adda ilalawa agingga iti balay nga agpangato, ket manipud iti kababaan a kadsaaran mabalin nga umuli ti maysa agingga iti makinngato-amin a kadsaaran,+ babaen iti makintengnga a kadsaaran.8 Ket nakitak nga adda nangato a plataporma maipaay iti balay iti intero nga aglikmut. No maipapan kadagiti pamuon ti silsiled iti sidiran, adda sanganayon a runo nga innem a kasiko agingga iti nagsilpuan.+9 Ti kaakaba ti diding a paset ti siled iti sidiran, agingga iti ruar, lima a kasiko. Ket adda baet a naibati a silalayang gapu iti pannakaibangon dagiti siled iti sidiran a paset ti balay.10 Ket iti nagbaetan dagiti siled a panganan+ duapulo a kasiko ti kaakaba iti aglikmut ti balay, iti intero nga aglawlaw.11 Ket ti pagserkan ti siled iti sidiran agturong iti baet a naibati a silalayang, a ti maysa a pagserkan agpaamianan ket ti maysa a pagserkan agpaabagatan; ket ti kaakaba ti disso ti baet a naibati a silalayang lima a kasiko, iti intero nga aglikmut.12 Ket ti patakder nga adda iti sanguanan ti naisina a disso, a ti sikiganna simmango iti laud, pitopulo a kasiko ti kalawana. Ket ti diding ti patakder lima a kasiko ti kaakabana, a dayta ket iti intero nga aglikmut; ket ti kaatiddogna siam a pulo a kasiko.13 Ket rinukodna ti balay, sangagasut a kasiko ti kaatiddogna; ket ti naisina a disso ken ti patakder ken dagiti didingna, sangagasut a kasiko ti kaatiddogna.14 Ket ti kaakaba ti sango ti balay ken ti naisina a disso agingga iti daya sangagasut a kasiko.15 Ket rinukodna ti kaatiddog ti patakder iti sanguanan ti naisina a disso nga adda iti likudan dayta ken dagiti galeriana iti daytoy a sikigan ken iti dayta a sikigan, sangagasut a kasiko.Kasta met ti templo ken ti makin-uneg a disso+ ken dagiti beranda ti paraangan;16 dagiti arsadanan, ken dagiti tawa nga addaan kadagiti umak-akikid a baskag,+ ket dagiti galeria addada iti aglikmutda a tallo. Iti sanguanan ti arsadanan adda diding a kayo iti intero nga aglikmut,+ ken manipud iti suelo agingga kadagiti tawa; ket dagiti tawa naabbongan.17 Agingga iti ngato ti pagserkan ken agingga iti makin-uneg a balay ken iti ruar ken iti intero a diding iti intero nga aglikmut, iti makin-uneg a balay ken iti ruar, adda rukrukod,18 uray dagiti naikitikit a kerubin+ ken ladladawan ti kayo a palma,+ a ti maysa a ladawan ti kayo a palma adda iti nagbaetan ti kerubin ken kerubin, ket ti kerubin adda dua a rupana.+19 Ket ti rupa ti tao nakasango iti ladawan ti kayo a palma iti daytoy a sikigan, ket ti rupa ti burboran a bumaro a leon nakasango iti ladawan ti kayo a palma iti dayta a sikigan,+ a dagita ket naikitikit iti intero a balay iti intero nga aglikmut.20 Manipud iti suelo agingga iti ngato ti pagserkan adda naikitikit a kerkerubin ken ladladawan ti kayo a palma, iti diding ti templo.21 No maipapan iti templo, ti bautek naaramid a kuadrado;+ ket iti sango ti nasantuan a disso adda langa a kas iti sumaganad a langa:22 ti altar a kayo tallo a kasiko ti kangatona, ket ti kaatiddogna dua a kasiko, ket addaan kadagiti dugona.+ Ket ti kaatiddogna ken dagiti didingna naaramid iti kayo. Ket kinunana kaniak: “Daytoy ti lamisaan nga adda iti sanguanan ni Jehova.”+23 Ket ti templo ken ti nasantuan a disso addaanda iti dua a ridaw.+24 Ket dua a rikep ti ruangan ti agpaay kadagiti ridaw, a ti dua mapagpusipos. Ti maysa a ridaw addaan dua a rikep ti ruangan, ket ti sabali pay addaan dua a rikep ti ruangan.25 Ket adda naaramid kadakuada, kadagiti ridaw ti templo, a kerkerubin ken ladladawan ti kayo a palma,+ kas kadagidiay naaramid maipaay kadagiti diding, ket adda balawbaw a kayo iti ngatuen ti sanguanan ti beranda iti ruar.26 Ket adda tawtawa nga umak-akikid dagiti baskagda+ ken ladladawan ti kayo a palma ditoy ken sadiay kadagiti sikigan ti beranda ken kadagiti siled iti sidiran ti balay ken kadagiti balawbaw.


text:
Siasino ti Mangidadaulo iti Ili ti Dios Ita?
“Laglagipenyo dagidiay mangidadaulo kadakayo.”—HEB. 13:7.
KANTA: 125, 43
1, 2. Idi nagpalangit ni Jesus, ania ti mabalin a pinampanunot dagiti apostol?
ITI Bantay Dagiti Olibo, nakatakder dagiti apostol ni Jesus a mangkitkita iti langit. Kakitkitada laeng ni Jesus, ti apo ken gayyemda, a nagpangato ken naabbongan iti ulep. (Ara. 1:9, 10) Agarup dua a tawen nga insuro, pinaregta, ken indauluan ida ni Jesus. Ngem ita, saandan a kadua. Ania ngaruden ti aramidenda?
2 Imbilin ni Jesus kadagiti pasurotna: “Dakayto dagiti saksik agpadpada idiay Jerusalem ken iti intero a Judea ken Samaria ken agingga iti kaadaywan a paset ti daga.” (Ara. 1:8) Kasano a maitungpalda dayta? Impasigurado met ketdi ni Jesus nga umawatdanto iti nasantuan nga espiritu. (Ara. 1:5) Ngem gapu ta nalawa ti saklawen ti trabaho a panangasaba, masapul nga adda ti mangiwanwan ken mangorganisar. Idi un-unana, nangusar ni Jehova kadagiti makita a pannakabagina a mangiwanwan ken mangorganisar iti ilina. Isu a mabalin a pinampanunot dagiti apostol, ‘Mangdutok kadi ni Jehova iti baro a lider?’
3. (a) Idi addan idiay langit ni Jesus, ania a nagpateg a desision ti inaramid dagiti matalek nga apostol? (b) Ania ti adalentayo iti daytoy nga artikulo?
3 Awan pay dua a lawas kalpasanna, inadal dagiti adalan ni Jesus ti Kasuratan, inkararagda ti panangiwanwan ti Dios, ket pinilida ni Matias a mangsukat ken Judas Iscariote kas ti maika-12 nga apostol. (Ara. 1:15-26) Apay a nagpateg kadakuada kasta met ken Jehova daytoy a panangpili? Gapu ta nagpateg ti nagbalin nga akem ni Matias iti organisasion. * Saan a pinili ni Jesus dagiti apostolna tapno laeng adda mangkadua kenkuana iti ministerio, no di ket tapno sanayenna ida a mangaramid iti nagpateg nga akem iti ili ti Dios. Ania dayta nga akem, ken kasano nga inusar ni Jehova ni Jesus a mangtulong kadakuada tapno maitungpalda dayta? Ania nga urnos ti kapada dayta ita? Ken kasanotayo a ‘laglagipen dagidiay mangidadaulo kadatayo,’ nangruna dagiti mangbukel iti “matalek ken masirib nga adipen”?—Heb. 13:7; Mat. 24:45.
MAKITA A MANGIDADAULO BABAEN ITI DI MAKITA A LIDER
4. Idi umuna a siglo, ania ti akem dagiti apostol ken ti dadduma a panglakayen idiay Jerusalem?
4 Idi Pentecostes 33 C.E., indauluanen dagiti apostol ti kongregasion Kristiano. Iti dayta a panagtataripnong, “timmakder ni Pedro agraman dagiti sangapulo ket maysa” ket insuroda dagiti makaited iti biag a kinapudno iti adu a Judio ken proselita. (Ara. 2:14, 15) Adu kadakuada ti nagbalin a Kristiano. Kalpasanna, dagitoy a kabbaro a Kristiano “intuloyda nga impamaysa ti bagbagida iti sursuro dagiti apostol.” (Ara. 2:42) Inasikaso dagiti apostol ti pinansial a kasapulan dagiti kakabsat. (Ara. 4:34, 35) Impaayda dagiti naespirituan a kasapulan ti ili ti Dios. Kinunada: “Ipamaysami ti bagbagimi iti panagkararag ken iti ministerio ti sao.” (Ara. 6:4) Ken nangibaonda kadagiti eksperiensiado a Kristiano a mangasaba kadagiti baro a teritoria. (Ara. 8:14, 15) Idi agangay, timmulong ti dadduma a napulotan a panglakayen kadagiti apostol a mangidaulo iti kongregasion. Kas bagi a manarawidwid, nangtedda kadagiti instruksion iti amin a kongregasion.—Ara. 15:2.
5, 6. (a) Kasano a timmulong ti nasantuan nga espiritu iti bagi a manarawidwid? (Kitaen ti ladawan iti rugi ti artikulo.) (b) Kasano a tinulongan dagiti anghel ti bagi a manarawidwid? (c) Kasano nga inwanwan ti Sao ti Dios ti bagi a manarawidwid?
5 Ammo dagiti Kristiano idi umuna a siglo nga iwanwanwan ni Jehova a Dios ti bagi a manarawidwid babaen iti Liderda a ni Jesus. Kasanoda a masigurado dayta? Umuna, agtigtignay ti nasantuan nga espiritu iti bagi a manarawidwid. (Juan 16:13) Immawat ti amin a napulotan a Kristiano iti nasantuan nga espiritu, ngem kangrunaanna a daytoy ti timmulong kadagiti apostol ken ti dadduma a panglakayen idiay Jerusalem a mangitungpal iti annongenda kas mangidadaulo. Kas pagarigan, idi 49 C.E., ti nasantuan nga espiritu ti nangiwanwan iti bagi a manarawidwid tapno makaaramidda iti desision mainaig iti panagkugit. Nagtulnog iti dayta dagiti kongregasion ket “nagtultuloy a mapatibker iti pammati ken umadu iti bilang iti inaldaw-aldaw.” (Ara. 16:4, 5) Ipakita met ti surat a naglaon iti dayta a desision nga addaan ti bagi a manarawidwid iti bunga ti espiritu ti Dios a pakairamanan ti ayat ken pammati.—Ara. 15:11, 25-29; Gal. 5:22, 23.
6 Maikadua, tinulongan dagiti anghel ti bagi a manarawidwid. Sakbay a nabautisaran ni Cornelio, ti umuna a di nakugit a Gentil a Kristiano, maysa nga anghel ti nangiwanwan kenkuana a mangibaon iti mapan ken apostol Pedro. Kalpasan a kinasabaan ni Pedro ni Cornelio ken dagiti kakabagianna, immawatda iti nasantuan nga espiritu nupay saanda idi a nakugit. Dayta ti nangtignay kadagiti apostol ken ti dadduma a kakabsat nga agtulnog iti pagayatan ti Dios ken mangawat kadagiti di nakugit a Gentil iti kongregasion Kristiano. (Ara. 11:13-18) Kanayonanna, napasnek a timmulong dagiti anghel ken pinapartakda ti trabaho a panangasaba nga idadauluan idi ti bagi a manarawidwid. (Ara. 5:19, 20) Maikatlo, inwanwan ti Sao ti Dios ti bagi a manarawidwid. Nagpaiwanwan iti Kasuratan dagiti napulotan iti espiritu a papanglakayen iti panangsolbarda kadagiti isyu maipapan iti patpatien dagiti Kristiano wenno iti panangaramidda iti instruksion para iti organisasion.—Ara. 1:20-22; 15:15-20.
7. Apay a maibagatayo a ni Jesus ti nangidaulo kadagiti Kristiano idi umuna a siglo?
7 Nupay adda autoridad ti bagi a manarawidwid iti nagkauna a kongregasion, bigbigenda a ni Jesus ti Liderda. “Intedna [ni Kristo] ti sumagmamano kas apostol,” insurat ni apostol Pablo. “Babaen ti ayat dumakkeltayo koma iti amin a bambanag kenkuana nga isu ti ulo, ni Kristo.” (Efe. 4:11, 15) “Dagiti adalan babaen ti nadibinuan a panangiwanwan naawaganda iti Kristiano” imbes a naawaganda iti nagan ti mabigbigbig nga apostol. (Ara. 11:26) Ammo ni Pablo a napateg a ‘petpetan a siiirut dagiti tradision,’ wenno dagiti Nainkasuratan a pannursuro, nga impaay dagiti apostol ken ti dadduma a lallaki a mangidadaulo idi. Nupay kasta, kinunana: “Ngem kayatko a maammuanyo a ti ulo ti tunggal lalaki [a pakairamanan ti amin a miembro ti bagi a manarawidwid] isu ti Kristo; . . . ket ti ulo ti Kristo isu ti Dios.” (1 Cor. 11:2, 3) Wen, babaen iti Ulona a ni Jehova a Dios, ti di makita ken naitronon a ni Kristo Jesus ti mangidadaulo iti kongregasion.
“SAAN A TRABAHO TI TAO DAYTOY”
8, 9. Manipud idi 1870, ania ti nagpateg nga akem ni Brother Russell?
8 Manipud idi 1870, inkagumaan ni Charles Taze Russell ken ti dadduma a kakaduana nga isubli ti pudno a panagdaydayaw dagiti Kristiano. Tapno maipakaammoda ti kinapudno iti Biblia iti nagduduma a lengguahe, nabukel ti Zion’s Watch Tower Tract Society idi 1884, ket ni Brother Russell ti nagbalin a presidente. * Napasnek nga inadalna ti Biblia, ken situtured nga imbutaktakna dagiti ulbod a sursuro a kas iti Trinidad ken immortal a kararua. Ammona a saan a makita ti panagsubli ni Kristo ken agpatingga iti tawen 1914 ti “naituding a pampanawen dagiti nasion.” (Luc. 21:24) Insakripisio ni Brother Russell ti tiempo ken pigsana ken inusarna ti kuartana a mangipakaammo iti dadduma dagitoy a kinapudno. Nalawag nga iti dayta a nakapatpateg a tiempo, ni Brother Russell ti inusar idi ni Jehova ken ti ulo ti kongregasion.
9 Saan a kayat ni Brother Russell nga isu ket idaydayaw ti tao. Idi 1896, insuratna: “Dimi kayat nga idaydayaw ti bagimi ken dagiti insuratmi; saanmi met a kayat ti maawagan iti Reverend wenno Rabbi. Ken dimi kayat a mayawag ti naganmi iti asinoman.” Kinunana pay idi agangay: “Saan a trabaho ti tao daytoy.”
10. (a) Kaano a dinutokan ni Jesus “ti matalek ken masirib nga adipen”? (b) Ilawlawagmo no kasano nga in-inut a limmawag ti nagdumaan ti Bagi a Manarawidwid ken Watch Tower Society.
10 Idi 1919, tallo a tawen kalpasan a natay ni Brother Russell, dinutokan ni Jesus “ti matalek ken masirib nga adipen.” Apay? Tapno mangipaay kadagiti katulong iti “taraonda iti umiso a tiempo.” (Mat. 24:45) Uray kadagidi a tawen, mangipapaayen iti naespirituan a taraon kadagiti pasurot ni Jesus ti bassit a grupo dagiti napulotan a kakabsat nga agserserbi iti hedkuarter idiay Brooklyn, New York. Idi 1940’s, nangrugi a mabasa kadagiti publikasiontayo ti termino a “bagi a manarawidwid.” Naipagarup idi a dayta a termino ket tumukoy iti Watch Tower Bible and Tract Society. Ngem idi 1971, nailawlawag a naiduma ti Bagi a Manarawidwid iti Watch Tower Society ken dagiti direktor dayta. Ti Watch Tower Society, a saan a Nainkasuratan a nagan, ti maus-usar para kadagiti legal a bambanag. Manipud idin, maipalubosen nga agbalin a miembro ti Bagi a Manarawidwid dagiti napulotan a kakabsat a lallaki uray saanda a direktor ti Sosiedad. Kadagiti nabiit pay a tawen, dagiti responsable a kakabsat a kameng ti “sabsabali a karnero” ket nagserbi kas direktor ti Sosiedad ken ti dadduma pay a korporasion nga inusar ti ili ti Dios. Iti kasta, ad-adda a maipamaysa ti Bagi a Manarawidwid ti mangipaay iti naespirituan a panangisuro ken panangiwanwan. (Juan 10:16; Ara. 6:4) Iti ruar ti Pagwanawanan a Hulio 15, 2013, nailawlawag a “ti matalek ken masirib nga adipen” ket maysa a bassit a grupo dagiti napulotan a kakabsat a lallaki a mangbukel iti Bagi a Manarawidwid.
11. Ania ti akem ti Bagi a Manarawidwid?
11 Ti Bagi a Manarawidwid ti mangar-aramid kadagiti napapateg a desision kas grupo. Kasano? Linawas nga agmimitingda tapno agsasarita ken agtalinaed ti panagkaykaysada. (Prov. 20:18) Tinawen nga agsisinnublatda nga agtserman kadagita a miting, ta awan ti miembro ti Bagi a Manarawidwid a maibilang a napatpateg ngem ti dadduma. (1 Ped. 5:1) Agsisinnublatda met a mangidaulo iti innem a komite ti Bagi a Manarawidwid. Awan ti miembro dayta a grupo a mangibilang iti bagina a lider dagiti kakaduana, no di ket ibilangda ti bagida kas maysa kadagiti ‘katulong’ a matartaraonan iti naespirituan ken agtultulnog iti panangidaulo ti matalek nga adipen.
“SIASINO A PUDPUDNO TI MATALEK KEN MASIRIB NGA ADIPEN”?
12. Gapu ta saan a direkta a kasarsarita ti Dios dagiti miembro ti Bagi a Manarawidwid ken imperpektoda, ania dagiti saludsod a tumaud?
12 Saan a direkta a kasarsarita ti Dios dagiti miembro ti Bagi a Manarawidwid ken imperpektoda. Isu a mabalin nga agkamali dayta a grupo iti panangilawlawag kadagiti pannursuro ti Biblia wenno iti panangiwanwan iti organisasion. Kinapudnona, iti Watch Tower Publications Index iti paulo a “Beliefs Clarified,” makita dagiti nabalbaliwan a pannakaawattayo kadagiti naibatay iti Biblia a patpatientayo manipud idi 1870. * Kinapudnona, saan nga imbaga ni Jesus a perpekto ti naespirituan a taraon nga ipaay ti matalek nga adipen. Ania ngarud ti sungbat iti saludsod ni Jesus a: “Siasino a pudpudno ti matalek ken masirib nga adipen?” (Mat. 24:45) Ania dagiti ebidensia a ti Bagi a Manarawidwid ti matuktukoy a matalek nga adipen? Kitaentayo ti tallo a banag a nangiwanwan met iti bagi a manarawidwid idi umuna a siglo.
13. Kasano a timmulong ti nasantuan nga espiritu iti Bagi a Manarawidwid?
13 Nasantuan nga espiritu. Tumultulong ti nasantuan nga espiritu iti Bagi a Manarawidwid a mangtarus kadagiti kinapudno iti Biblia a saan idi a maawatan. Kas pagarigan, kitaem dagiti nabalbaliwan a pannakaawat kadagiti patpatientayo iti listaan a nadakamat iti napalabas a parapo. Sigurado a saan a kabaelan ti tao a tarusan ken ilawlawag dagita a “nauneg a bambanag ti Dios”! (Basaen ti 1 Corinto 2:10.) Umanamong ti Bagi a Manarawidwid iti imbaga ni apostol Pablo idi insuratna: “Dagitoy a banag sawenmi met, saan a babaen ti sasao nga insuro ti natauan a sirib, no di ket babaen kadagidiay insuro ti espiritu.” (1 Cor. 2:13) Kalpasan ti ginasut a tawen a nakaro ti apostasia ken naespirituan a kinasipnget, adda kadi pay sabali malaksid iti nasantuan nga espiritu a makagapu iti napartak a panaglawag dagiti naespirituan a kinapudno manipud idi 1919?
14. Sigun iti Apocalipsis 14:6, 7, kasano a tultulongan dagiti anghel ti ili ti Dios ita?
14 Dagiti anghel. Nagdakkel ita ti trabaho ti Bagi a Manarawidwid a mangidaulo iti nasurok a walo a milion nga agibumbunannag a makiramraman iti panangasaba iti intero a lubong. Apay a nakabalballigi dayta a trabaho? Ti maysa a makagapu ket ti tulong dagiti anghel. (Basaen ti Apocalipsis 14:6, 7.) Adu ti kapadasan dagiti kakabsat nga adda nakasaritada a maysa a tao a kalkalpasna laeng nga inkararag ti tulong ti Dios! * Rumangrang-ay ti trabaho a panangasaba ken panagaramid iti adalan uray nakaro ti ibubusor iti dadduma a pagilian. Posible laeng dayta gapu iti tulong dagiti anghel.
15. Ania ti nakaidumaan ti Bagi a Manarawidwid kadagiti lider ti dadduma a relihion? Mangted iti pagarigan.
15 Sao ti Dios. (Basaen ti Juan 17:17.) Kitaentayo ti napasamak idi 1973. Iti ruar ti Disiembre 1 a Ti Pagwanawanan, mabasa daytoy a saludsod: “Kualipikado kadi . . . dagiti tattao a saan pay a nakaikkat iti pannakaadiktoda iti tabako a mabautisaran?” Ti sungbat: “Ipakpakita dagiti pammaneknek iti Kasuratan a saanda a kualipikado.” Kalpasan ti panangdakamat ti Pagwanawanan iti adu a mangpaneknek a teksto, inlawlawagna no apay a masapul a mailaksid ti maysa a saan a mangisardeng iti panagsigarilio. (1 Cor. 5:7; 2 Cor. 7:1) Mabasa iti dayta: “Saan nga ipakpakita daytoy ti panagtarigagay nga agtignay iti naturay, wenno diktatoryal a wagas. Ti kinainget ket pudno a naggapu iti Dios, nga impakaammona babaen iti naisurat a Saona.” Adda pay kadi sabali a relihion a sisasagana nga agpaiwanwan iti Sao ti Dios, uray no talaga a narigat nga aramiden dayta ti dadduma a miembrona? Mabasa iti maysa a nabiit pay a libro maipapan iti relihion idiay United States: “Kanayon a baliwan dagiti lider dagiti Kristiano dagiti isursuroda tapno maitunos dayta kadagiti patpatien ken opinion dagiti miembroda ken ti kaaduan a tattao ket maalada ti suportada.” No agpapaiwanwan dagiti miembro ti Bagi a Manarawidwid iti Biblia iti panagdesisionda, imbes nga iti opinion dagiti tattao, siasino a talaga ti mangidadaulo iti ili ti Dios ita?
“LAGLAGIPENYO DAGIDIAY MANGIDADAULO”
16. Ania ti maysa a pamay-an a laglagipentayo ti Bagi a Manarawidwid?
16 Basaen ti Hebreo 13:7. Mabalin met a maipatarus ti sao a “laglagipen” a “dakamaten.” Ngarud, ti maysa a pamay-an a ‘laglagipem dagiti mangidadaulo’ ket babaen iti panangdakamatmo ken panangiramanmo iti Bagi a Manarawidwid kadagiti kararagmo. (Efe. 6:18) Panunotem dagiti responsabilidadda a mangipaay iti naespirituan a taraon, mangiwanwan iti panangasaba iti intero a lubong, ken mangimanehar kadagiti pondo a naidonar. Masapul ngarud nga itultuloytayo ida nga iraman kadagiti kararagtayo!
17, 18. (a) Kasanotayo a matulongan ti Bagi a Manarawidwid? (b) Kasano a no mangasabatayo ipakpakitatayo a supsuportarantayo ti Bagi a Manarawidwid ken ni Jesus?
17 Siempre, saan laeng nga iti sao a laglagipentayo ti Bagi a Manarawidwid no di ket uray iti panagtulnogtayo iti panangiwanwanna. Ipapaay ti Bagi a Manarawidwid dagiti instruksion babaen kadagiti publikasion, gimong, asamblea, ken kombensiontayo. Kasta met, isu ti mangdutok kadagiti manangaywan iti sirkito, a mangdutok met kadagiti panglakayen. Laglagipen dagiti manangaywan iti sirkito ken papanglakayen ti Bagi a Manarawidwid babaen iti panangsurotda a naimbag kadagiti urnos a naipaay kadakuada. Maipakitatayo a resrespetuentayo ti Lidertayo a ni Jesus no agtulnog ken agpasakuptayo kadagiti lallaki nga us-usarenna a mangiwanwan kadatayo.—Heb. 13:17.
18 Ti panagreggettayo a mangasaba ti maysa pay a pamay-an a laglagipentayo ti Bagi a Manarawidwid. Imparegta pay ketdi ni Pablo a tuladentayo ti pammati dagidiay mangidadaulo kadatayo. Ipakpakita ti matalek nga adipen ti nakabilbileg a pammati babaen iti naregta a panangsuporta ken panangipakaammoda iti naimbag a damag maipapan iti Pagarian. Maysaka kadi kadagiti sabsabali a karnero a tumultulong kadagiti napulotan iti daytoy nagpateg a trabaho? Sigurado a maragsakanka no ibaga kenka ti Lidertayo a ni Jesus: ‘No kasano nga inaramidmo dayta iti maysa kadagiti kanunumuan kadagitoy kakabsatko, inaramidmo dayta kaniak.’—Mat. 25:34-40.
19. Apay a determinadoka nga agtulnog iti Lidertayo a ni Jesus?
19 Idi nagsubli ni Jesus idiay langit, dina binaybay-an dagiti pasurotna. (Mat. 28:20) Idi nangidaulo ditoy daga, napadasanna a mismo ti tulong ti nasantuan nga espiritu, dagiti anghel, ken ti Sao ti Dios. Gapuna, kasta met ti ipapaayna a tulong ita iti matalek nga adipen. Dagiti napulotan a Kristiano a miembro dayta nga adipen “agtultuloy a sumursurot[da] iti Kordero iti uray sadino a papananna.” (Apoc. 14:4) Isu a no agtulnogtayo iti instruksionda, agtultulnogtayo met iti Lidertayo a ni Jesus. Asidegen nga iturongnatayo iti biag nga agnanayon. (Apoc. 7:14-17) Awan ti tao a lider a makaikari iti kasta!
^ par. 3 Kayat ni Jehova a ti 12 nga apostol ti mangbukel iti agbalin a “sangapulo ket dua a pamuon a bato” ti Baro a Jerusalem. (Apoc. 21:14) Isu a saanen a kasapulan a masuktan pay ti asinoman kadagiti matalek nga apostol a natay idi agangay.
^ par. 8 Manipud idi 1955, naawaganen dayta a korporasion iti Watch Tower Bible and Tract Society of Pennsylvania.
^ par. 12 Kitaen met ti paulo a “Pannakalawlawag Dagiti Patpatientayo” iti libro a Giya iti Panagsukimat Para Kadagiti Saksi ni Jehova.
^ par. 14 Kitaen ti Naan-anay nga Ikasabam ti Pagarian ti Dios, p. 58-59.


text:
Itay Abril 10, iti maikadua a gundaway, impangina dagiti agar-aramid iti semento ti produktoda, kas iti panangipangina ti Cemex, ti kadakkelan a kompania ti semento iti pagilian, iti P10 ti sangasupot a semento. Gapu itoy, ti dati a P217 a presio ti sangasupot a Cemex, nagbalinen a P227.
Sakbayna, idi Pebrero itoy met laeng a tawen, impangina dagiti agar-aramid iti semento ti produktoda iti sumurok-kumurang nga P6 ti sangasupot.
Malaksid iti semento, ngimmina ti presio dagiti landok iti 20 a porsiento, nangrugi met idi Pebrero itoy a tawen.
Kuna ti Cement Manufacturers Association of the Philippines a dumakdakkel ti panagkasapulan iti semento gapu iti irarang-ay ti indusria ti konstruksion iti pagilian.
(Naipablaak iti Bannawag, Abril 18, 2016 a bilang.)


text:
Cabanglasan, Bukidnon
Ti Cabanglasan ket maysa a maika-3 a klase nga ili iti probinsia ti Bukidnon iti Filipinas.
Dagiti baranggay[urnosen | urnosen ti taudan]
Ti Cabanglasan ket nabingbingay a politikal iti 15 a barbaranggay.[2]
- Cabulohan
- Canangaan
- Iba
- Imbatug
- Lambangan
- Mandaing
- Paradise
- Poblacion
- Anlogan
- Capinonan
- Dalacutan
- Freedom
- Mandahikan
- Mauswagon
- Jasaan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Bukidnon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 19 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Bukidnon". Datos ti Populasion ti Ili. Dibision ti Panagsukisok ti LWUA. Naala idi 19 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Tulong:Espesial a panid
Dagiti espesial a panid ket pampanid nga awan iti wikitext, ngem mapataud babaen ti sopwer no masapul. Dagitoy ket mabirukan iti nagan ti espasio ti "Espesial:". Saan a mabalin ti agaramid iti baw-ing iti espesial a panid, wenno agpartuat iti normal a pampanid a mangrugi iti pasakbay ti "Espesial:" .
Dagiti espesial a panid ket kadawyan a mangala kadagiti argumento. Sagpaminsan a dagitoy ket maited kalpasan iti slash (ka iti Espesial:Log/block); kadagiti sabali a kaso mausar met ti panagtawag ti index.php, a kas ti https://ilo.wikipedia.org/w/index.php?title=Espesial:RecentChanges&days=3&limit=10. Ti pay linaon dagiti dadduma nga espesial a pampanid ket agdepdepende kadagiti kakaykayatan a naisaaden babaen ti agar-aramat, kas ti klasiko wenno napasayaat a Kaudian a Balbaliw, ti bilang dagiti titulo iti Kaudian a Balbaliw ken ti listaan ti bambantayan, kdpy.
Dagiti espesial a panid ket mabalin a maserrekan manipud ti Espesial:Specialpages, a mabirukan iti baras ti igid iti tunggal maysa a panid iti Wikipedia. Daytoy ket mabirukan idiay paset ti Ramramit.
Panagbaliw iti espesial a pampanid[urnosen | urnosen ti taudan]
Urayno dagiti espesial a panid ket saanda a mabalin a maurnos, dagitoy ket kadawyan nga aglaon iti pagalagadan a teksto a mabalin a mabaliwan (babaen laeng dagiti administrador). Daytoy a teksto ket mailaon kadagiti panid ti nagan ti espasio ti MediaWiki. Ti mangbiruk ti husto a paset ti teksto, kitaen ti Espesial:AllMessages. Ti mangisingasing iti panagbaliw, mangibati iti maysa a kiddaw ti {{urnosen ti nasalakniban}} iti tungtungan a panid ti maitutop a panid ti MediaWiki. Ti maysa nga administrador ket mangaramidto ti panagbaliw no dayta ket maitunos.


text:
Cabugao, Ilocos Sur – Naaramid ti Parada a tinampokan dagiti asosasion ti Federated Senior Citizens of Cabugao nga idauluan da Mr. Bonifacio Somera, Presidente ken ni OSCA Head Remigio B. Sunico, ti Personnel and Staff ti MSWDO nga idauluan ni MSWD Officer Mrs. Lydia S. Gazmen ken kasta met dagiti 4 P’s (Pantawid Pamilyang Pilipino Program) Beneficiaries kadagiti barangay, mangisursuro iti Cabugao DepEd District nga idauluan ni Public Schools District Supervisor Helen V. Siruno ken dagiti mangisursuro/dadaulo dagiti uppat a Pagadalan-Sekundaria ti ili kas iti Cabugao Institute, Cabugao National High School, Lipit National High School ken Sisim National High School.
Naaramid ti Parada iti bigat ti Abril 23, 2013 a nangrugi iti Compound ti Cabugao South Central School (CSCS) ken nagtungpal iti Cabugao Cultural and Sports Complex, Brgy. Rizal, Cabugao, Ilocos Sur. Nagtokar dagiti Marching Band dagiti Elementary Schools ken Secondary Schools iti ili a Cabugao iti dayta a panagparadada.
Kalpasan ti Parada, nagtitipon dagiti kameng ti 4 P’s iti uneg ti Complex ket miniting ida da Municipal Link Gary Vicerra, MSWDO Assistant Leonora G. Reintar, Miss Aida S. Cueto ken Mrs. Wilma S. Cruz ket nagtutulaganda iti pannakipasetda iti Grand Parade inton Abril 24, 2013 kasta pay a trinatarda dagiti dadduma a pakaseknan dagiti miembros.
Iti biang ti Day Care, nakipaset met dagiti Day Care Workers nga idauluan ni Mr. Rudy Ilar, Federated President iti parada.
Naiparada met ti Float a nagluganan dagiti kandidata ti uppat a Sona ti Cabugao DepEd District a makoronaan/mapadayawan iti Education Celebration iti karabiyan ti Abril 23, 2013 iti CCP Open Auditorium.
Ti Social Services and Education Day ket maikadua nga aldaw a panangrambak ti 2013 Cabugao Ragsak Festival (Abril 22-25). # (Web In-Action)


text:
LUGLUGAR KEN TATTAO
Panagpasiar Idiay Belize
BASSIT laeng ti Belize ngem agduduma ti makita sadiay—kas kadagiti kabakiran ken adu nga isla a nalikmut iti bumerde nga asul a baybay. Nupay kasta, ti nadumaduma nga aglawlawna ket pangrugian laeng dagiti nakaskasdaaw a gameng ti Belize.
Ginasut a kita ti tumatayab ken animal ti masarakan iti daytoy a pagilian. Karaman kadagitoy ti natayengteng ti kolorna a keel-billed toucan (Ramphastos sulfuratus) ken ti Baird’s tapir (Tapirus bairdii) a kasla goma ti agongna a kabagian ti rhino a naparagsit iti daga ken iti danum! Adda met ditoy ti managputputong a jaguar (Panthera onca). Kinapudnona, adda iti Belize ti kaunaan a masalsalakniban a lugar iti lubong para kadagiti jaguar.
Ti Belize ket paset idi ti sibilisasion dagiti Maya. Idi 1500’s, simmangpet dagiti Espaniol a konkistador ngem dida naan-anay a naabak dagiti Maya. Idi agangay, ti lugar ket kontroladon dagiti Briton ken idi 1862, opisial nga indeklarada a sakup daytan ti British Honduras. Idi 1981, nawayawayaan met laeng ti Belize.
Kas iti aglawlawda, agduduma met ti kolor ti kudil dagiti umili ti Belize. Dagiti Creole, East Indian, Garifuna, Maya, ken Mestizo ti dadduma a kangrunaan a katutubo a grupo ditoy. Mannakigayyem ken nadayaw dagiti umili. No makisarita dagiti ubbing kadagiti adulto, kanayon nga usarenda ti sasao a “Miss” wenno “Mister” ken sumungbatda iti “Wen, ma’am” wenno “Saan, sir.”
Addada kongregasion dagiti Saksi ni Jehova ditoy nga agus-usar iti American Sign Language, Belize Kriol, Espaniol, Ingles, Low German, Mandarin Chinese, ken Maya (Mopán). Idi 2013, agarup 1 iti kada 40 nga umili ti Belize ti nakikadua kadagiti Saksi a nangselebrar iti Pananglaglagip iti ipapatay ni Kristo.
AMMOM KADI? Nasurok a 290 a kilometro ti kaatiddog ti kadilian wenno baknad ti korales ti Belize. Paset dayta ti maikadua a kadakkelan a kadilian iti lubong. Ti Great Barrier Reef iti Australia ti kadakkelan.


text:
SUHETO ITI AKKUB
Makatulong Pay Laeng Kadi ti Biblia Agingga Ita?
‘Ita pay laeng a nagbalinak a naragsak.’
MAHILIG idi ni Hilton iti boksing. Pito pay laeng ti tawenna ngem makilablabanen iti man uneg wenno ruar ti pagboboksingan! Idi adda iti haiskul, kaduana dagiti kabarkadana nga agbirok iti bugbogenda. “Agtakawak, agsugalak, agbuyaak iti pornograpia, mangbastosak kadagiti babbai, ken pagsasawak pay iti dakes ti dadakkelko,” kunana. “Para kadagiti nagannakko, awanen ti namnamak nga agbalbaliw pay. Idi nagraduarak iti haiskul, pimmanawakon iti balaymi.”
Idi nagawid ni Hilton kalpasan ti 12 a tawen, kasla saan a mamati dagiti dadakkelna iti nakitada! Ngamin, kalmadon, managteppelen, ken nadayawen ti anakda. Ania ti nakatulong iti nakaskasdaaw a panagbalbaliwna? Bayat ti iyaadayona, pinampanunotna a naimbag ti direksion ti biagna. Inadalna met ti Biblia tapno makitana no makatulong dayta a mangbalbaliw iti kababalinna. “Inyaplikarko dagiti nabasak iti Biblia,” kuna ni Hilton, “isu a binalbaliwak ti dati a personalidadko ken tinungpalko ti bilin ti Efeso 6:2, 3 a dayawek dagiti nagannakko. Ita pay laeng a nagbalinak a pudpudno a naragsak. Naparagsakko metten dagiti nagannakko, saan a kas idi a kanayon a pagladladingitek ida!”
Ipakita ti kapadasan ni Hilton a makatulong dagiti prinsipio ti Biblia ken adda bileg dagita a mangbalbaliw iti biag. (Hebreo 4:12) Usigentayo ti dadduma kadagitoy a prinsipio—kas iti kinamapagpiaran, panagteppel, kinamatalek iti asawa, ken ayat—ken no kasano a mapasayaat dagita ti biag.


text:
Naurnong a nagnagan dagiti grupo iti agpapada nga elemento
Ti Naurnong a nagnagan dagiti grupo iti agpapada nga elemento ket isu ti termino nga inususar babaen ti IUPAC a panangipalpalawagan ti nomenklatura para iti panakaikategoria kadagiti kimiko nga elemento.[1]
Dagiti sumaganad a nagnagan ket napasingkedan babaen ti IUPAC:
- Dagiti Alkali a metal - Dagiti metal iti grupo a 1: Li, Na, K, Rb, Cs, Fr.
- Dagiti Alkalino a daga a metal - Dagiti metal iti grupo a 2: Be, Mg, Ca, Sr, Ba, Ra.
- Dagiti Pnictogen - Dagiti elemento iti grupo a 15: N, P, As, Sb, Bi.
- Dagiti Chalcogen - Dagiti elemento iti grupo a 16: O, S, Se, Te, Po.
- Dagiti Kalohena - Dagiti elemento iti grupo a 17: F, Cl, Br, I, At.
- Dagiti Natakneng nga alingasaw - Dagiti elemento iti grupo a 18: He, Ne, Ar, Kr, Xe, Rn.
- Dagiti Lantanido - Dagiti elemento a 57-71: La, Ce, Pr, Nd, Pm, Sm, Eu, Gd, Tb, Dy, Ho, Er, Tm, Yb, Lu.
- Dagiti Aktinido - Dagiti elemento a 89-103: Ac, Th, Pa, U, Np, Pu, Am, Cm, Bk, Cf, Es, Fm, Md, No, Lr.
- Dagiti Narasay a daga nga elemento - Sc, Y, ken dagiti lantanido.
- Dagiti Panaglasat a metal - Dagiti elemento iti grupo a 3 aginggana ti 12.
Ti Wikipedia ket agususar ti adda dita baba a hibrido a sistema iti periodiko a lamisaan- ken dagiti minaig nga artikulo ti kimiko nga elemento:
- Kapadpada ti sistema nga IUPAC dita ngato para kadagiti Alkali a metal, dagiti Alkaline a daga a metal, dagiti Halohena, dagiti nakneng nga alingasaw, dagiti Lantanido, dagiti Aktinido, ken dagiti Panaglasat a metal.
- Dagiti Narasay a daga nga elemento, dagiti Pnictogen ken dagiti Chalcogens ket saan a maususar.
- Dagiti nabati nga elemento ket naigrupo a kas dagiti:
- 'Dagiti dadduma pay a metal' - Dagiti metal a saan a naikategoria: Al, Ga, In, Sn, Tl, Pb, Bi
- Dagiti Metaloid - B, Si, Ge, As, Sb, Te, Po
- 'Dagiti dadduma pay a saan a metal' - Dagiti saan a metal a saan a naikategoria: - H, C, N, O, P, S, Se
Adu pay dagiti dadduma a nagnagan para iti grupo dagiti elemento a kadawyan a maususar, ken dagiti dadduma pay a nausay kadagiti napalabas a pakasaritaan. Dagiti kas pagarigan a nairaman:
- Napateg a metal - Dagiti nadumaduma a naipalawagan a grupo dagiti saan a radioaktibo a metal nga addaan ti napateg a nga ekonomiko a kuenta.
- Platino a grupo - Ru, Rh, Pd, Os, Ir, Pt.
- Natakneng a metal - Dagiti nadumaduma a naipalawagan a grupo a sapasap nga agsungat ti panaglati. Kadawyana mairaman dagiti Ag, Au, ken dagiti platino a grupo ti metal.
- Dagiti nadagsen a metal- Dagiti nadumaduma a naipalawagan a grupo dagiti metal, a naibatay ti densidad, atomiko a numero, wenno kinasabidong.
- Dagiti Natibo a metal - Dagiti metal a rumsua a puro iti katutubo, a mairaman dagiti natakneng a metal ken dadduma pay a kas ti Sn ken Pb.
- Dagiti Kalpasan ti panaglasat a metal - Dagiti metal nga addaan ti kompleto a d-subkontsa iti kanawan dagiti tallo a panaglasat nga elemento: Zn, Ga, Cd, In, Sn, Hg, Tl, Pb, Bi
- Nakamlat a metal - Sagpaminsan nga inus-usar a panagitudo kadagiti metal iti p a lapped: Al, Ga, In, Tl, Sn, Pb, Bi.
- Daga a metal - Daan a napakasaritaan a termino, kadawyan a mangitudo kadagiti metal iti grupo 3 ken 13, uray no sagpaminsan a dagiti dadduma a kas ti berilio ken kromo ket mairamanda pay.
- Dagiti Transuraniko nga elemento - Dagiti elemento nga aaddaan ti atomiko a numero a nagatngato ngem 92.
- Dagiti Transaktinido nga elemento - Dagitielemento kalpasan dagiti aktinido (atomiko a numero a nagatngato ngem 103).
- Dagiti Transplutonio nga elemento - Dagiti elemento nga addan ti atomiko a numero a nagatngato ngem 94.
- Dagiti Bassit nga aktinido - Dagiti aktinido a mabirukan iti nuklear a sungrod, dadduma pay a U ken Pu: Np, Am, Cm.
- Dagiti Nalatak nga aktinido - Dagiti hipotetiko a serie dagiti elemento a 121 aginggana ti 153, a mairaman dagiti naipadtu a "g a leppad" iti periodiko a lamisaan.
- Nadagsen nga atomo - ti termino nga inus-usar iti panagpatpategan a kimika a mangitudo ti aniaman nga elemento a saan a hidroheno ken helio.
Ti aniaman a periodiko a lamisaan a grupo ken mabalin a mausar iti daytoy a kapanunutan. Sagpaminsan a ti numero ti grupo ket maus-usar, a kas ti grupo 14 nga elemento, ken sapaminsan a ti nagan iti umuna nga elemento iti grupo ket maus-usar, a kas ti karbon a grupo wenno karbon a pamilia.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 12:1-8
Iti mangiwanwanwan iti makimbaba nga oktaba.+ Samiweng ni David.12 Isalakannak,+ O Jehova, ta daydiay nasungdo nagngudon;+Ta dagiti matalek a tattao nagpukawdan iti annak ti tattao.2 Ti di kinapudno sasawenda iti maysa ken maysa;+Babaen iti nalamuyot a bibig+ agsasaoda uray pay buyogen ti siping a puso.+3 Gessatento ni Jehova dagiti amin a nalamuyot a bibig,Ti dila nga agsasao iti naindaklan a bambanag,+4 Dagidiay a nagkuna: “Babaen iti dilami mangabakkaminto.+Adda kadakami dagiti bibigmi. Siasinonto ti apo maipaay kadakami?”5 “Gapu iti panagagaw manipud kadagidiay naparigatan, gapu iti panagsennaay dagidiay napanglaw,+Iti daytoy a tiempo tumakderakto,” kuna ni Jehova.+“Isu ikabilkonto iti kinatalged manipud asinoman a mangpugso kenkuana.”+6 Ti sasao ni Jehova nasin-aw a sasao,+Kas iti pirak a napasudi iti pagtunawan nga urno iti daga, napasin-aw iti mamimpito.7 Sika, O Jehova, saluadamto ida;+Italimengmonto ti tunggal maysa manipud itoy a kaputotan agingga iti tiempo a di nakedngan.8 Dagidiay nadangkes magnada iti intero nga aglikmut,Agsipud ta ti nakaro a kinadakes maitan-ok iti tengnga ti annak ti tattao.+


text:
Umar
Ni Umar (Arabiko: {{{1}}}, c. 586–590 CE – 7 Nobiembre 644), natituluan iti Farooq ti Natan-ok ket maysa idi kadagiti kabilegan ken impluensial a Muslim a nagturturay iti pakasaritaan.[2] Isu ket maysa idi a sahabi (kumadduaan) ti Islamiko a propeta a ni Mahoma. Isu ti nangsukat kenni Kalipa Abu Bakr (632–634) a kas ti maikadua a Kalipa ti Rashidun a Kalipato idi 23 Agosto 634. Isu ket maysa idi a nalaing a hurista ken isu ket nadayeg nga ammo para iti hustisiana, a nakagunodanna ti titulo nga Al-Farooq (Ti mangilaslasin ti nagbaetan ti umno ken dakes). Babaen ni Umar ti Islamiko nga Imperio ket naipadakkel ti saan pay a nakitkita a kinapardas a nagturturay ti amin a Sassanid a Persiano nga Imperio ken ti ad-adu ngem pagkatlo ti Akindaya nga Imperio a Romano.[3] Dagiti panagrautna ti Sassanid a Persiano nga Imperio ket nagbanagan ti pannakaparukma ti Persiano nga imperio iti basbassit ngem dua a tawtawen.[4] Ni Umar idi, segun ti Hudio a tradison, ti nangipaigid ti Kristiano a panagiparit kadagiti Hudio ken nangpalubos kadagiti Hudio idiay Herusalem ken ti panagraem.[5]
Nasapa a biag[urnosen | urnosen ti taudan]
Ni Umar ket naipasngay idi idiay Meka iti kaputotan ti Banu Adi, ken akinrebbeng idi para iti arbitarasion kadagiti tribu.[6] Ti amana ket ni Khattab ibn Nufayl ken ti inana ket ni Hantama bint Hisham, manipud ti tribu ti Banu Makhzum. Nakunkuna nga isu ket kameng ti pamilia ti tengnga a klase. Idi isu ket agtutubo, isu ket nagtartaraken kadagiti kamelio tiamana kadagiti tanap nga asideg idiay Meka. Ti agtagtagilako nga amana ket naindayegan idi gapu ti kasiribna kadagiti kameng ti tribuna. Kinuna met ti Umar: "Ti amak, ni Al-Khattab ket nauyong idi a tao. Pinagtrabtrahonak idi iti narigat; no saanak nga agtrabaho binabautnak ken pinagtrabahonak aginggana intono mabannogak."[7]
Urayno manmano dagiti makabasa ken makasaurat iti sakbay ti Islamiko nga Arabia, ni Umar ket nakaadal nga agbasa ken agsurat idi ubing. Urayno isu ket saan a mannaniw, isu ket nakaparang-aya iti panagayat iti daniw ken literatura.[8] Segu ti tradision ti Quraish, bayat nga isu ket kadagiti agtutubo a panawen, ni Umar ket nakaadal iti martial arts, panagsakay iti kabalio ken gabbo. Isu ket natayag, napigsa, ken nalaing a gumagabbo.[8][9] Isu ket nalaing pay nga orador ken simmaruno kenni amana a kas maysa arbitrador kadagiti tribu.[10]
Ni Umar ket nagbalin nga agtagtagilako ket napan kadagiti nadumaduma apanagbanniaga idiay Roma ken Persia, a naibagbaga nga idiay ket nakasarak kadagiti nadumaduma nga eskolar ken nangusig kadagiti kagimongan ti Romano ken Persia. Isu ket nagballigi pay a kas maysa nga agtagtagilako.[8][11] Kasla met dagiti nakapalikmut kaniana, ni Umar ket nagay-ayat nga uminom kadagiti aldawna iti masakbayan nga Islamiko.[12]
Pamilia[urnosen | urnosen ti taudan]
Ni Umar ket nangasawa kadagiti 9 a babbai iti kabibiagna ken addaan idi kadagiti 14 nga annak, 10 nga annak a lalaki ken 4 nga annak a babbai.
Dagiti salaysay ket dagiti sumaganad:
- Asawa: Zaynab bint Maz'un (iti panawen ti Jahiliyyah [Al-aldaw ti Kuneng])
-
-
- Anak a lalaki: Abdullah ibn Umar
- Anak a lalaki: Abdulrahman ibn 'Umar (Ti Laklakay)
- Anak a lalaki: Abdulrahman ibn 'Umar
- Anak a babai: Hafsa bint Umar
-
- Asawa: Umm Kulthum bint Jarwila Khuzima (naidiborsio)[13]
-
-
- Anak a lalaki: Ubaidullah ibn Umar
- Anak a lalaki: Zayd ibn 'Umar[13]
-
- Asawa: Quraybah bint Abi Umayyah al-Makhzumi (naidiborsio, inasawa babaen ni Abdulrehman ibn Abu Bakr)
- Asawa: Umm Hakim bint al-Harith ibn Hisham (manipud ti asawana, ti dati a kadua ni 'Umar ken kadua ni Ikrimah ibn Abi-Jahl ket natay idiay Gubat ti Yarmouk, kalpasanna naidiborsio ngem kinuna ni al-Mada'ini a saanna nga indiborsio)[14]
-
-
- Anaka babai: Fatima bint 'Umar
-
-
-
- Anak a lalaki: Asim ibn Umar
-
- Asawa: Atikah bint Zayd ibn Amr ibn Nufayl (cousin of 'Umar and former wife of Abdullah ibn Abu Bakr[15][17] inasawana ni 'Umar idi agtawen ti 12 AH ken kalpasan idi napatay ni Umar, inasawana ti az-Zubayr ibn al-Awwam)
-
-
- Anak a lalaki: Iyaad ibn 'Umar
-
- Asawa: Umm Kulthum bint 'Ali (ti anak a babai ni Ali ibn Abi Talib).[18][19][20]
-
-
- Anak a lalaki: Zayd ibn 'Umar, (naindayegan nga ammo a kas ni Ibnul Khalifatayn; ti anak a lalaki dagiti dua a kalipa a kas Umar ken Ali).
- Anak a babai: Ruqayyah bint 'Umar
-
- Asawa: Luhyah (ti babai manipud idiay Yemen (Yaman) ket naisuppiatan iti kasasaad iti pannakiasawa kenni 'Umar, al-Waqidi said that she was Umm Walad, meaning a slave woman)[13]
-
-
- Anak a lalaki: Abdulrahman ibn 'Umar (ti kaubingan a Abdulrehman bayat nga adda met dagiti mangibagbaga nga isu ti akintengnga Abdulrehman manipud kenni Luhyah)
-
- Asawa: Fukayhah (kas Umm Walad)
-
-
- Anak a babai: Zaynab bint 'Umar (ti kabassitan nga anak ni 'Umar manipud kenni Fukayhah)
-
Ti sabali pay nga anak a lalaki ket ni az-Zubayr ibn Bakkar, tinawtawagan ti Abu Shahmah, ngem di ammo no ania ti ina.[13]
Dagiti paammo[urnosen | urnosen ti taudan]
- ^ Muhammad, ibn Sa'ad. At-Tabaqat al Kubra. pp. Kapitulo 3 panid 281. 830-840 BCE
- ^ Ahmed, Nazeer, Islam iti Sangalubongan a Pakasaritaan: Manipud ti Ipupusay ti Propeta a ni Mahoma aginggana ti Umuna a Sangalubongan a Gubat, Amerikano nga Instituto ti Islamiko a Pakasaritaan ken Cul, 2001, p. 34. ISBN 0-7388-5963-X.
- ^ Hourani, p. 23.
- ^ http://www.jewishvirtuallibrary.org/jsource/History/Caliphate.html
- ^ Dubnow, Simon (1968). Pakasaritaan dagiti Hudio: Manipud ti Romano nga Imperio aginggana ti Panawen ti Nasapa a Mediebal. 2. Cornwall Books. p. 326. ISBN 9780845366592.
- ^ https://archive.org/stream/UmarIbnAl-KhattabHisLifeAndTimesVolume1/100714724-Umar-Ibn-Al-Khattab-Vol-1#page/n37/mode/2up
- ^ Muhammad Husayn Haykal (1944). Al Farooq, Umar. Kapitulo 1, p. 45.
- ^ a b c Haykal, 1944. Kapitulo 1.
- ^ Muhammad ibn Jarir al-Tabari, History of the Prophets and Kings
- ^ Haykal, 1944. Chapter 1, pp. 40–41.
- ^ Tabqat ibn Sa'ad. Kapitulor: Umar ibn Khattab.
- ^ Haykal, 1944. Chapter 1, p. 47.
- ^ a b c d e Nasab Qurayshi, p. 349, by az-Zubayri
- ^ Finding the Truth in Judging the Companions (al-Isaba fi tamyiz as-Sahaba) 8/ 193 babaen ni Ibn Hajar al-Asqalani
- ^ a b History of the Prophets and Kings 4/ 199 babaen ni Muhammad ibn Jarir al-Tabari
- ^ ibn Sa'ad, 3/ 265
- ^ al-Bidayah wa al-Nihayah 6/352 babaen ni ibn Kathir
- ^ Musannaf 'Abd al-Razzâq 6/ 163–164 #10354
- ^ Sahih al-Bukhari vol.4 bk.52 #132
- ^ Tarikh al-Tabari 2/343
Dagiti nagibasaran[urnosen | urnosen ti taudan]
- Donner, Fred, The Early Islamic Conquests, Princeton University Press, 1981.
- Guillaume, A., The Life of Muhammad, Oxford University Press, 1955.
- Albert Hourani, A History of the Arab Peoples, Faber and Faber, 1991.
- Madelung, Wilferd, The Succession to Muhammad, Cambridge University Press, 1997.
- G. Levi Della Vida and M. Bonner, "Umar" in Encyclopedia of Islam, CD-ROM Edition v. 1.0, Koninklijke Brill NV, Leiden, The Netherlands, 1999.
- Previte-Orton, C. W. (1971). The Shorter Cambridge Medieval History. Cambridge: Cambridge University Press.
- How Many Companions Do You Know? By Ali Al-Halawani.
- ibn Sa'ad. The Book of the Major Classes (Tabaqat al-Kubra).
Dagiti silpo ti ruar[urnosen | urnosen ti taudan]
Midia a mainaig kenni Umar iti Wikimedia Commons
- Naiyaon manipud ti Ti Pakasaritaan dagiti Kalipa babaen ni Jalal ad-Din a kas Suyuti
- Sirah ti Amirul Muminin Umar Bin Khattab (r.a.a.) babaen ni Shaykh Sayyed Muhammad bin Yahya Al-Husayni Al-Ninowy.


text:
Innayon ni Mayor Ediboy a naipakita ti natunos a kabaelan ti panag-Host ti LGU Cabugao a nangigannuat kadaytoy a dakkel nga aktibidad a nakagun-odan met iti Munisipio iti aglaplapusanan a nasayaat a pagkunaan dagiti sangaili iti panagballigi daytoy a Global Reunion.
Kanaig daytoy, pinadayawan ni Mayor Ediboy ti Kapolisan agraman ti BFP iti agtultuloy a pannakamantener ti linak ken talna kabayatan iti pannakaaramid daytoy a tallo nga aldaw a Reunion.
Insupusop ti Ama ti Ili ket binigbigna a dagiti panagdur-as ti ili ket manaynayonan iti agdama ket mangnamnama a dagitoy a maar-aramid ket mabigbigto met ti sumaruno a henerasion ken aramidendanto pay ti ad-adu a pagimbagan a pakairanudan dagiti umili ti Cabugao.
Kinablaawan pay ni Mayor Ediboy dagiti Pangulo ti Departamento, Empleado ken Opisiales ti LGU Cabugao a naayaban iti sango gapu iti panagkasangayda iti petsa a masakupan ti bulan ti Marso 2014. # (Web In-Action)


text:
DOMINICAN REPUBLIC
Ti Simbaan a Katoliko ken ni Trujillo
KASANO idi ti relasion ni Trujillo iti Simbaan? Kinuna ti maysa nga eksperto iti kasasaad ti politika: “Bayat ti napaut a turay ni Trujillo idi 1930-1961, agtintinnulong ti Simbaan ken ti gobierno ti Dominican Republic; ti diktador pinaboranna ti Simbaan, ket ti Simbaan sinuportaranna met ti turay ni Trujillo.”
Idi 1954, napan ni Trujillo iti Roma tapno makipinnirma iti Papa iti maysa a katulagan. Insurat ti dati a nasinged a gayyem ni Trujillo a ni Germán Ornes: “Gapu ta napalalo ti suporta ti Simbaan ken ni Trujillo, nagdakkel a tulong [dayta] para iti ‘Pangulo’ [Trujillo]. Karaman kadagiti kangrunaan a mangsupsuporta iti turay ket dagiti papadi nga indauluan da Arsobispo Ricardo Pittini ken Octavio Beras.”
“Tunggal adda gundaway,” intuloy ni Ornes, “mangipatulod ti Papa kadagiti nabara a kablaaw ken ni Trujillo. . . . Iti 1956 Congress of Catholic Culture a naangay iti Ciudad Trujillo a ginastuan ni [Trujillo], maysa a naimpusuan a mensahe ti indanon ni Francis Cardinal Spellman, ti espesial a pannakabagi ti Papa. Naggapu pay ni Cardinal Spellman iti New York ket nakaragragsak a sinabat ti Generalissimo [Trujillo]. Kabigatanna, naipablaak iti makinsango a panid ti amin a pagiwarnak iti Dominican Republic ti nabara a panaginnarakupda.”
Idi 1960, inreport ti magasin a Time: “Nakasaysayaat pay laeng ti linnangen da Trujillo ken ti simbaan agingga ita. Agtawenen iti 83 ken saanen a makakita ni Arsobispo Ricardo Pittini a Kangatuan a padi iti America, ngem uppat a tawenen ti napalabas, nagaramid iti surat iti New York Times a mangpadpadayaw ken Trujillo a kunkunana a ‘daytoy a “diktador” ket ay-ayaten ken raraemen dagiti umilina.’”
Ngem idi nagbaliw ti kasasaad ti politika, nagbaliw metten ti tallo a dekada a panangsupsuporta ti Simbaan iti naranggas a kinadiktador ni Trujillo. “Idi kimmaro ti ibubusor iti diktador a turay,” kinuna ti maysa nga eksperto iti kasasaad ti politika, “ken idi mailablaban ti demokrasia iti pagilian, napilitan ti Simbaan a mangbaliw iti takderna uray no nabayagen a sumupsuporta ken Trujillo.”
Kamaudiananna, idi 2011, napilitan ti Simbaan nga agpadispensar kadagiti umili ti Dominican Republic. Kastoy ti linaon ti surat dagiti papadi a nailanad iti diario a Dominican Today: ‘Aminenmi a nagkamalikami ken no dadduma, saankami a napudno iti pammati, trabaho, ken kadagiti responsabilidadmi. Gapu iti dayta, kayatmi ti agpadispensar ken dumawat iti pammakawan ken pannakaawat kadagiti amin nga umili iti Dominican.’


text:
Napasangpet ti asosasion ti nasao a makinaria idi Abril 23, 2012 ket manamnama a mapagsasaritaan dagiti kameng ti nasao nga asosasion iti pannakabukel dagiti alagaden iti pannakausar daytoy a farm equipment.
Imbatad ni Presidente Bromeo a daytoy a ramit ket maysa a “grant” pang-agrikultura ket babaen ti asosasion nga idauluanna, impeksana ken dagiti kakaduana iti nalaus a panagyamanda ken ni Diputado Ryan ken ni Mayor Ediboy iti naipaay kadakuada a ramit. Innayon ti Presidente a manteneren ken taripatuenda a nasayaat daytoy tapno manayon ti usarna kadagiti kakaduana a mannalon. # (Web In-Action)


text:
July 13, 2015
0 Waste Art Exhibit iti Laoag
0 WASTE ART EXHIBIT ITI LAOAG. Ipakpakita daytoy nga art exhibit iti Siudad ti Laoag nga adda kuarta iti basura. Babaen dagiti naurnong ken napagtitipon a recycled materials a kas iti lata, botelia, landok, ken dadduma pay a di pagan-ano a banag, napagbalin dagitoy a dekorasion wenno makaay-ayo a banag a mabalin met nga ilako kadagiti agessem iti arte. Kas panglagip iti Maika-50 nga Anibersario ti Siudad ti Laoag, nairubuat ti maysa nga art exhibit nga addaan iti tema a "Naglabas, Agdama, Masakbayan" tapno ad-adda pay a mainspirar dagiti lokal artists a mangtakuat iti talentoda ket makatulongda iti panagdur-as ti siudad wenno ili. (Leilanie G. Adriano)
(Naipablaak iti Bannawag, Hulio 20, 2015 a bilang.)
Subscribe to: Post Comments (Atom)


text:
San Antonio, Zambales
Ti San Antonio ket maysa a maika-2 a klase nga ili iti probinsia ti Zambales iti Filipinas.
Dagiti linaon
Dagiti baranggay[urnosen | urnosen ti taudan]
Ti San Antonio ket nabingbingay a politikal iti 14 a barbaranggay.[2]
- Angeles
- Antipolo
- Burgos (Pob.)
- East Dirita
- Luna (Pob.)
- Pundaquit
- Rizal (Población)
- San Esteban
- San Gregorio (Pob.)
- San Juan (Pob.)
- San Miguel
- San Nicolas
- Santiago (Pob.)
- West Dirita
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Zambales". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Zambales". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
NAILUBONGAN A PANAKAIPAKDAAR DAGITI KALINTEGAN TI TAO
[Preamble]
Idinto ta bigbigen iti naisigsigud a dayaw ken panagpapada ken ti di maipaidam nga
kalintegan dagiti amin a puli tao nga batayan ti wayawaya, hustisya ken ikakapya ti
lubong.
Idinto ta iti saan nga panangi-kan-kano ken lalaisen dagiti kalinteganti tao nga
nagbanag iti panagsupiat a maibusor iti konsensya ti sangkataw-an, ken iti idadateng iti
meysa nga lubong a laklak-amen dagiti tao ti wayawaya a panagsao ken pammati ken awanen ti
panagamak ken panagrigrigat nga inda nga inar-arapa-ap nga impakdaar dagiti kadawyan a
tao.
Idinto ta deytoy ti kangrunaan, tapno saan a mapilitan ti tao nga mangriribok a
maibusor ti kinaulpit ken pannakaidadanes, masapul nga masalakniban babaen kadagiti
annuroten ti linteg.
Idinto ta deytoy ti kangrunaan tapno maiwanwan ti panag-giginnayem a nasayat dagiti
amin nga pagilyan.
Idinto ta dagiti umili kadagiti Nagkaykaysa nga Pagilyan ket pinasingkedanda iti
Tsarter dagiti pammatida nga kalintegan madaydayaw ken panangipateg iti kinatao ken dagiti
panagpapada ti kalintegan dagiti lalaki ken babbai ken panangeddeng nga mangiwanwan ti
gimong ken ti nasayaat a pagbasaran iti panagbiag a siwawaya.
Idinto ta dagiti miembro ti Estado nagkarida nga agtungpal iti pannakitinnulongda
kadagiti Nagkeykeysa nga Pagilyan iti panakaitandudo ti panagdayaw iti sangalubongan ken
panangammo dagiti kalintegan ti tao ken dagiti kangrunaan nga panagwayawaya.
Idinto ta iti meysa nga kadawyan a panakaawat dagitoy nga kalintegan ken wayawaya ket
isu't kinapateg nga naan-anay a pannaka-amiris iti deytoy nga kari.
Ita, ngarud inpakdaar ti Asemblia Heneral dagitoy Nailubongana Panangipakdaar dagiti
kalintegan ti dao nga kas meysa nga pagbasaran a magun-odan dagiti amin a tattao ken
dagiti amin nga pagilyan, iti panggep iti tunggal meysa ken iti tunggal paset a bagi iti
gimong, a sal-salimet-metanda deytoy nga Pakdaar a kanayon iti isipda ken kabaelan da
babaen ti panangisiguro tapno maiwanwan ti edukasyon ti panagdayaw kagitoy nga kalintegan
ken wayawaya ken babaen kadagiti gannuat a mangparang-ay kadagiti umili ken ti
sangalubongan tapno maipatal-ged kadakuada iti sapasap ken naan-anay nga panakabigbig ken
panakaammo, nga agpada dagiti umili kadagiti teritoryo nga adda iti babaen iti sakopda.
Artikulo 1
Amin nga tao nga sibibiag ket naiyanak a siwawayawaya ken addaan iti agpapada nga dayaw
ken kalintegan. Naikkanda ti panagikalintegan ken konsensya a nasken ti panagtitinnulong
iti meysa ken meysa iti espiritu nga nainkak-absatan.
Artikulo 2
Maikairi iti tunggal meysa kadagiti amin nga kalintegan ken wayawaya nga intuyang
deytoy nga Panangipakdaar, nga awan ti maidaddaduma ania man a kita ti puli, kulor, lalaki
man wenno babai, pagsasao, pammati politikal wenno dadduma pay a kapanunotan, umili wenno
iti nagtaudan, sanikua, panakaiyanak wenno sabsabali pay nga kasasaad.
Meysa pay, awan ti maidaddaduma nga aramid maipapan ti batayan politikal,
hurisdiksyonal wenno kasasaad iti nailubongan nga pagilyan, wenno teritoryo iti adda nga
ayan ti tao, agwayawaya man a sitatalek, di nga makapagwayawaya wenno adda iti babaen
kadagiti aniaman a sabsabali pay a naikeddeng a panagturay.
Artikulo 3
Iti tunggal meysa adda kalinteganna ti biag, nga agwayawaya ken kinatalged nga kas tao.
Artikulo 4
Awan iti siasinoman a mapilit nga agserbi wenno paadipen. Maiparit iti aniaman nga kita
a panagpaadipen ken pananginegosyo kadagitoy.
Artikulo 5
Awan ti siasinoman a mangparigat iti nalabes wenno mangranggas nga saan nga makatao
wenno pananglalais wenno dusa.
Artikulo 6
Tunggal meysa addaan kalintegan a bigbigen sadinoman iti ayanna nga kas meysa nga tao
iti sangnguanan ti linteg.
Artikulo 7
Agpapada dagiti amin iti sangnguanan ti linteg ken awan iti siasinoman a maidaddaduma,
agpapada nga salkniban ti linteg. Maikari dagiti amin, nga agpapada a masalkniban nga
maibusor iti aniaman a panangidaddaduma ken ilalabsing iti daytoy nga Pakdaar a maibusor
iti aniaman nga panakagar-gari iti kasta nga panangidaddaduma.
Artikulo 8
Adda kalintegan iti tunggal meysa nga makibiang kadagiti rumbeng a panangeddeng
kadagiti pangukoman ti umili maipapan kadagiti aramid a panangsalungasing kadagiti
kangrunaan a kalintegan a naited kenkuana babaen ti konstitusyon ken babaen iti linteg.
Artikulo 9
Awan iti siasinoman a maikabil iti babaen ti di nga nainkalintegan a pannakaaresto,
panangikulong wenno ibelleng iti sabali nga lugar.
Artikulo 10
Maikari iti tunggal meysa iti naan-anay nga panagpapada ken rumbeng iti nalatak nga
panakabista nga siwawayawaya ken awan iti idaddaduma ti pangukoman ti panangeddeng dagiti
kalinteganna ken pagrebbenganna ken aniaman nga darum a kriminal nga maibusor kenkuana.
Artikulo 11
- Iti tunggal meysa nga napabasol adda kalinteganna nga maibilang nga awan iti basolna
agingga't saan nga mapaneknekan a nakabasol iti maipanggep iti linteg iti panakabistana
nga nalatak nga adda kenkuana dagiti amin a gundaway a masapul nga mangikalintegan iti
bagina.
- Awan iti siasinoman nga makedngan a nakabasol iti aniaman nga aramidenna wenno
panagliwayna nga saan a nakabasol babaen iti linteg iti umili wenno linteg ti
sangalubongan idi nga naaramid deyta. Wenno saan met a madusa iti nadagdagsen ngem iti
deydi impatayda nga basol nga naaramidna.
Artikulo 12
Awan ti panakibiang iti siasinoman nga mangituray iti bagi, pamilya, pagtaengan wenno
ti panagsisinnurat wenno pananglalais iti dayaw ken nagan. Tunggal meysa adda kalinteganna
a tulongan ti linteg a maibusor iti kasta nga panakibiang wenno pananglalais.
Artikulo 13
- Iti tunggal meusa adda kalinteganna nga umakar nga siwawayawaya ken makapagtaeng iti
uneg a saksakupen iti tunggal estado.
- Adda kalintegan ti siasinoman a pumanaw ken mapan iti sadinoman a pagilyan ken
agsublinto manen.
Artikulo 14
- Iti tunggal meysa adda kalinteganna nga dumawat ken umawat iti asaylum iti sabsabali nga
pagilyan nga gapu ti pannaka-usig.
- Deytoy nga kalintegan ket di nga maaramat no iti panangu-sig ket talaga a banag a basol
nga di nga politikal wenno aramid a maisuppiat kadagiti banag ken dagiti annuroten a
maikontra iti Nagkaykaysa nga Pagilyan.
Artikulo 15
- Tunggal meysa adda kalinteganna nga makipag-ili.
- Awan iti siasinoman ti mabalin nga mangikkat iti panakipagilim wenno ti kalintegam nga
mangsukat ti panakipagilim.
Artikulo 16
- Dagiti lalaki ken babbai nga addaan iti husto nga tawen, nga awan iti aniaman a
naikeddeng nga makaigapu iti puli, panakipag-ili wenno relihiyon, kalintegan nga maaddaan
iti asawa ken maaddaan iti pamilya. Agpada nga adda kalintegan nga ikasar, kabayatan ti
panakaikasar ken panagsin-ninada.
- Maikasarda laeng nga awan ti manglapped no naan-anay ti pammalubosda nga dua.
- Sigud nga adda iti pamilya ken isu't batayan a paset ti gimong ket kaikarianna a
salakniban ti gimong ken ti Estado.
Artikulo 17
- Tunggal meysa adda kalinteganna nga maaddan ti bukod na nga sanikua kasta me ti
panakitimpuyogna kadagiti sabsabali.
- Awan iti sasinoman iti mabalin a mangala iti sanikuam.
Artikulo 18
Iti tunggal meysa addaan ti wayawaya nga agpanunot, konsensya ken relihiyon. Kabilang
deytoy nga kalintegan iti wayawaya a mangsukat iti relihiyonna wenno pammati ken
pangwayawaya, agmeymeysa man wenno makipurok kadagiti sabsabali iti publiko wenno iti
pribado nga mangipakita iti relihiyonna wenno pammati iti sursuro, aramid, panagdayaw ken
panangangay.
Artikulo 19
Iti tunggal meysa adda kalinteganna nga agpanunot nga siwawayawaya ken agsao, kabilang
deytoy nga wayawaya nga takderanna iti kapanunotanna nga awan ti makibibiang ken
mangsapsapul, mangawat ken ibagina iti inpormasyon ken kapanunotan babaen ti aniaman a
media nga saan nga ikabkabilangan dagiti yan nga pagsasarakan.
Artikulo 20
- Tunggal meysa adda kalinteganna nga makitipon-tipon ken makitimpuyog nga sikakapya.
- Awan ti siasinoman nga mabalin a piliten nga sumali ti meysa nga timpuyog.
Artikulo 21
- Tunggal meysa adda kalinteganna nga makipaset iti panagturay iti pagilyan nga mismo nga
isu wenno babaen kadagiti pinili nga mangiparangarang.
- Kalintegan iti tunggal meysa nga umili nga agserbi nga padapada iti pagilyanna.
- Iti pagayatan iti umili isu't pakaibatayan a panagturay iti gobierno, daytoy nga
pagayatan ket maipakita iti panawen a panagbotos ken kinapudno iti eleksyon nga
nailubongan ken agpapada iti kalintegan nga agbotos a sililimed wenno babaen iti kas
pamuspusan a panagbotos a siwawaya.
Artikulo 22
Tunggal meysa ket kas meysa nga miembro iti gimong, nga adda kalinteganna iti
kinatalged ti gimong ken kaikarianna nga maawatan iti babaen a kabaelan ti umili ken
pannakitinnulong ti sangalubongan a mayannatop ti organisasyon ken kinabaknang ti tunggal
Estado iti panabiag, sosyal ken dagiti kalintegan kultural nga nasken ti kinatak-nenga ken
ti wayawaya a panangpasayaatna iti kinataona.
Artikulo 23
- Tunggal meysa kalinteganna ti agtrabaho, nga agpili iti pagsapulan iti umno ken
mayannugot nga kasasaad ti panagtrabaho ken panakasalaknib a maibusor iti kaawan a
panggedan.
- Awan ti siasinoman nga maidaddaduma, kalintegan ti tunggal meysa iti agpapada nga bayad
ken agpapada nga panagtrabaho.
- Iti tunggal meysa nga makitegged adda kalinteganna iti rumbeng ken naan-anay a bayad nga
makaanay iti bagina ken ti pamilyana, iti maikari a kinatakneng ti panagbiag ken nasken
nga adda pay sabsabali nga pamuspusan a mangsalaknib ti gimong.
- Kalintegan iti tunggal meysa iti mangbukel ken makikaddua nga makipagkeykeysa kadagiti
mangmangged tapno masalakniban ti pagimbaganna.
Artikulo 24
Kalintegan iti tunggal maysa ti aginana ken agliwliwa agraman ti nainkalintegan a
naikeddeng nga oras ti panagtrabaho ken adda bayad dagiti aldaw ti piesta.
Artikulo 25
- Tunggal meysa adda kalinteganna iti meysa a pagbasaran ti panagbiag a naan-anay a para
iti salun-at ken paginbagam iti bagina ken ti pamilyana, agraman taraon, lupot nga
pagkawes, balay ken dagiti agas a masapul a makapa-imbag, panagserbi ti gimong, ken
kalintegan ti kinatalged no maawanan iti trabaho, panagsakit, pannakaawan ti mabalbalinan,
nabalo, lumakayen wenno bumaketen nga awanen ti pagsapulan ken dadduma pay, no dumteng
dagiti pasamak nga saan nga ninam-nama.
- Dagiti inna ken dagiti ubbing ket kaikarianda iti naisangsangayan nga panangaywan ken
tulong. Amin nga ubbing addaan ti agpapada nga kalintegan ti panakasalaknib iti gimong
nagkasar man wenno saan dagiti nagan-nak kadakkuada.
Artikulo 26
- Tunggal meysa ket addaan kalintegan iti edukasyon. Iti edukasyon a libre, uray man laeng
iti elementarya ken dagiti kangrunaan a tukad. Iti edukasyon iti nababa nga pagadalan ket
kapilitan. Iti edukasyon teknikal ken propesyonal ket naiwayang kadagiti amin ken ti
edukasyon a nangat-ngato ket magun-odan iti amin a maibatay iti kinalaing.
- Iti edukasyon ket nasken a maisuro a nalaing a mangpaimbag ti kinatao ken mangpabileg
iti panagdayaw kadagiti kalintegan ti tao ken dagiti batayan a wayawaya. Iwanwanna daytoy
ti panagkikinnaawatan, panagtitinnulong ken panaggiginnayem kadagiti amin a pagilyan,
dagiti maipapan ti puli, wenno relihiyon ken dagiti aramiden pay iti Nagkeykeysa nga
Pagilyan a mangtalinaed ti kapya.
- Iti umuna nga kalintegan dagiti nagan-nak ket isu ti panang-pilida iti kita ti edukasyon
a maited kadagiti annakda.
Artikulo 27
- Iti tunggal meysa adda kalinteganna a makipaset a siwawaya iti panagbiag kultural iti
purok tapno agrag-sak kadagiti sine ken tapno maibingayna ti pagrang-ayan ti sientipiko
ken dagiti maited nga pagimbagan deytoy.
- Tunggal meysa adda kalintegam a, mangsalaknib iti moral ken dagiti kayat nga maarwat nga
banag nga aggapu kadagiti aniamana mayannatop iti siensia wenno panaka-arkos nga isu iti
akin-aramid.
Artikulo 28
Tunggal meysa ket maikari iti maysa nga gimong ken ti nailubongan a kinatalna nga isu
dagiti kalintegan ken wayawaya nga nailanad iti deytoy a Pakdaar nga nasken a maamiris a
naan-anay.
Artikulo 29
- Tunggal meysa adda pagrebbenganna iti komunidad nga agmaymaysa a siwawaya ken mabalin a
naan-anay a pagimbagan ti kanataona.
- Ti panangaramat kadagiti kalintegan ken wayawaya, tunggal meysa naikeddeng laeng iti
adda iti babaen a panangeddeng ti linteg iti panggep a panakabigbig ken panagraem kadagiti
kalintegan ken wayawaya dagiti sabsabali ken ti nagtitipunan nga umno nga kasapulan ti
moralidad, urnos ti umili ken ti sapasap nga pagimbagan iti meysa nga naindemokrataan a
gimong.
- Dagitoy a kalintegan ken panagwayawaya ket saan koma a banag nga maaramat a maikontra
kadagiti pangpanggepen ken dagiti prinsipyo kadagiti Nagkeykeysa nga Pagilyan.
Artikulo 30
Awan iti deytoy nga Pakdaar ti mabalin a naipatarus a kas ti pangilaw-lawag ti
siasinoman nga Estado, grupo, tao, aniaman a kalintegan iti aniaman nga aramiden wenno
panangiwayat iti aniaman nga pangpanggepen a mangdadael ti aniaman kadagiti kalintegan ken
wayawaya a naituyang iti deytoy.


text:
Friday, March 4, 2016
MAIKA-19 A GENERAL ASSEMBLY TI FREE FARMERS MPCI, NAANGAY
Cabugao, Ilocos Sur – Naangay ti maika-19 a General Assembly manipud ti pannakabuangay ti Sagayaden Free Farmers MPCI iti Sagayaden Norte, Cabugao, Ilocos Sur idi Marso 3, 2016 ket naangay ti miting iti sango ti Free Farmers MPCI Warehouse and Cooperative’s Ground a dinar-ayan dagiti Miembros ken Opisiales ti Kooperatiba, naawis a Sangaili, Opisiales ti Barangay Sagayaden ken pannakabagi ti LGU-Cabugao nga idauluan ni Mayor Edgardo “Ediboy” S. Cobangbang, Jr.
Naaramid ti Asemblea babaen iti Tema: “Koop Itandudo Tapno Progreso Maragpat Tayo.”
Immuna a Parte ti Programa iti Registration of Members and Participants babaen kadagiti kameng ti Secretariat iti 8:00 am 9:00 am.
Simmaruno a naluktan ti programa babaen iti Opening Prayer nga indauluan Ms. Erlinda Siababa, BOD Member. Indauluan met ni Ms. Joanna Cris Argel ti National Anthem, Cooperative Hymn ken ti Cooperative Pledge, Welcome Address ti binagi ni Mr. Benedicto Satumba, BOD Chairman. Dinakamatna iti punganay, napalabas ken agdama a kasasaad ti Kooperatiba ken dagiti nabukel a pagannurotanna a maipatpatungpal iti agdama.
Panangipateg ti kooperatiba a kas katulongan iti panagdur-as ti bugas dagiti mensahe da Mr. Josh Edward S. Cobangbang ken ni ABC President Thaddeus U. Soller a naawis iti taripnong. Nagatendar met ti pannakabagi ti DA-LGU Cabugao nga isu ni Mr. Nereo S. Daproza, AT, Municipal Cooperative Coordinator.
Nagmensahe ni Mayor Edgardo “Ediboy” S. Cobangbang, Jr. Inapresiarna ti agtultuloy a panagprogreso ti Free Farmers MPCI.
Imbinsa ni Mayor Ediboy iti pateg ti panagbalin ti Sagayaden Free Farmers MPCI nga ehemplo ken tuladen ti dadduma a kooperatiba.
Pinagyamanan pay ti Ama ti ili iti agtultuloy a pammati ken panagtalek dagiti dadduma nga ahensia iti Gobierno kadagiti iwayat ti kooperatiba a programa ken magun-odda a proyekto. Sitatalek met ti Gobierno Munisipal a tumulong kadagiti mannalon gapu iti panagbalinda a responsable a mangpadakkel kadagiti maited kadakuada a puonan ken proyekto a maipaay iti pagsayaatan ti sapasap.
Insupusop pay ti Ama ti Ili nga agtultuloy koma ti napintas a panagrubuat ti kooperatiba tapno ad-adu pay ti maragpatna a pagsayaatan a pakairanudan dagiti kameng ken kadagiti agnanaed iti komunidad a masakupan ti serbisio ti Kooperatiba.
Nangipaay met ti Mensahe ni Barangay Captain Virgilio Piros ti Barangay Sagayaden. Dinayawna ti napintas a maipampamatmat a kabaelan dagiti kalugaranna a mangtartarawidwid ti Kooperatiba. Pinagyamananna ti LGU-Cabugao iti agtultuloy a panangtarabayna kadagiti programa ken proyekto ti nadakamat a Kooperatiba.
Naaramid ti Open Forum. Naballigi a natratar ken nataming dagiti pakaseknan ti Asosasion ken dagiti kamengna.
Naitultuloy ken naangay ti Business Meeting ti Sagayaden Free Farmers MPCI iti kamalmanna.
Segun ken ni Ms. Dominica Sayaboc, Secretary, addaanen ti Kooperatiba iti 550 a Members; 28 Million a pakabaloran ti sanikuana (Assets); 6.5 Million a pakabuklan ti Share of Stocks; ken 1.99 Million a pakabuklan ti Net Income iti agdama.
Ti Kooperatiba ket idauluan ni Mr. Zosimo Sayaboc, Manager.
Nagun-od ti Sagayaden Free-Farmers MPCI iti “Grand Slam” iti nagsasaganad a tawen a panangabakna a kalalaingan a Barangay-Based Cooperative iti Ilocos Sur babaen iti “Siglat Awards” a nakisalipanna. # (Web In-Action)
Posted by Bayan ng Cabugao, Ilocos Sur at 9:04 AM
Subscribe to: Post Comments (Atom)